**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL ĮGALIOJIMŲ ATSTOVAUTI ALYTAUS REGIONO PLĖTROS TARYBOS VISUOTINIUOSE DALYVIŲ SUSIRINKIMUOSE SUTEIKIMO**

2021 m. liepos 13 d. Nr. 34-855

Lazdijai

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos regioninės plėtros įstatymo 13 straipsnio 1 dalies 3 punktu, 19 ir 21 straipsniais, Alytaus regiono plėtros tarybos nuostatų, patvirtintų Alytaus regiono plėtros tarybos steigiamojo susirinkimo 2020 m. gruodžio 10 d. sprendimu Nr. 1, 7 punktu ir 11.3 papunkčiu, Lazdijų rajono savivaldybės taryba n u s p r e n d ž i a,

Įgalioti Lazdijų rajono savivaldybės merę Ausmą Miškinienę, o jos laikino nedarbingumo, komandiruočių, atostogų ir kitais atvejais, kai ji negali vykdyti pareigų dėl objektyvių priežasčių, – Lazdijų rajono savivaldybės mero pavaduotoją ...........................:

1. Atstovauti Lazdijų rajono savivaldybei ir dalyvauti Alytaus regiono plėtros tarybos visuotiniuose dalyvių susirinkimuose 2021–2023 m. iki Lazdijų rajono savivaldybės tarybos kadencijos įgaliojimų pabaigos.

2. Laisvai balsuoti visais Alytaus regiono plėtros tarybos visuotinio dalyvių susirinkimo kompetencijai priskirtais klausimais, išskyrus nurodytus Regioninės plėtros įstatymo 21 straipsnio 1 dalies 1, 2, 6, 7 ir 9 punktuose, dėl kurių turi būti priimtas (-i) atskiras (-i) Lazdijų rajono savivaldybės tarybos sprendimas (-ai).

3. Pripažinti netekusiu galios Lazdijų rajono savivaldybės tarybos 2021 m. kovo 26 d. sprendimą Nr. 5TS-682 ,,Dėl įgaliojimų atstovauti Alytaus regiono plėtros tarybos visuotiniuose dalyvių susirinkimuose suteikimo“.

4. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės merė Ausma Miškinienė

Airida Blaževičiūtė, tel. 8 687 49047

**LAZDIJŲ RAJONO SAVIVALDYBĖS TARYBOS SPRENDIMO**

**„DĖL ĮGALIOJIMŲ ATSTOVAUTI ALYTAUS REGIONO PLĖTROS TARYBOS VISUOTINIUOSE DALYVIŲ SUSIRINKIMUOSE SUTEIKIMO** **“ PROJEKTO**

**AIŠKINAMASIS RAŠTAS**

2021 m. liepos d.

Lazdijų rajono savivaldybės tarybos sprendimo „Dėl įgaliojimų atstovauti Alytaus regiono plėtros tarybos visuotiniuose dalyvių susirinkimuose suteikimo“ projektas parengtas vadovaujantis Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos regioninės plėtros įstatymo 13 straipsnio 1 dalies 3 punktu, 19 ir 21 straipsniais.

Šio sprendimo projekto tikslas – patvirtinti įgaliojimus atstovauti Alytaus regiono plėtros tarybos visuotiniuose dalyvių susirinkimuose Lazdijų rajono savivaldybės merę Ausmą Miškinienę, o jos laikino nedarbingumo, komandiruočių, atostogų ir kitais atvejais, kai ji negali vykdyti pareigų dėl objektyvių priežasčių, – Lazdijų rajono savivaldybės tarybos paskirtą mero pavaduotoją, kadangi buvęs atstovas Audrius Klėjus Lazdijų rajono savivaldybės tarybos 2021 m. gegužės 28 d. sprendimu Nr. 5TS-803 ,,Dėl Lazdijų rajono savivaldybės mero pavaduotojo Audriaus Klėjaus atleidimo“ buvo atleistas iš Lazdijų rajono savivaldybės mero pavaduotojo pareigų. Taip pat pripažinti netekusiu galios Lazdijų rajono savivaldybės tarybos 2021 m. kovo 26 d. sprendimą Nr. 5TS-682 ,,Dėl įgaliojimų atstovauti Alytaus regiono plėtros tarybos visuotiniuose dalyvių susirinkimuose suteikimo“.

Parengtas sprendimo projektas neprieštarauja galiojantiems teisės aktams.

Priėmus sprendimo projektą, neigiamų pasekmių nenumatoma.

Dėl sprendimo projekto pastabų ir pasiūlymų negauta.

Priėmus sprendimo projektą, kitų teisės aktų keisti nereikės.

Sprendimo projektą parengė Lazdijų rajono savivaldybės administracijos Teisės, personalo ir civilinės metrikacijos skyriaus vyr. specialistė Airida Blaževičiūtė.

Teisės, personalo ir civilinės metrikacijos skyriaus

vyr. specialistė Airida Blaževičiūtė